als_Latn dik_Latn sag_Latn
Të konsiderohesh çdo vit, si një nga moderatoret më të bukura të ekranit shqiptar, është një vlerësim. Por të spikatesh nga media të ndryshme botërore, mes rreth 82000 njerëzve, në një stadium si Bernabeu dhe në një ndeshje të madhe si Real-Madrid – Bayern Munich, të paktën për Xhemin do të jetë një kujtim I jashtëzakonshëm. Moderatorja e “E diell” dhe bashkëshorti I saj Elvis Sula, ndoqën ndeshjen e 23 Prillit live në Madrid, së bashku me miqtë e tyre të vjetër, deputetin e Partisë Socialiste Taulant Balla dhe bashkëshorten Iris.
Ajo çfarë nxiti komentet e mediave spanjolle dhe angleze ishte fakti që Xhemi dhe Irisi, bënin tifozllëk për skuadrat kundërshtare: Xhemi për Real Madridin dhe Irisi për Bayern-in.
Fotot e Xhemit u publikuan menjëherë në Instagram nga miqtë e saj më të ngushtë si Ledion Liço apo Arbana Osmani, si edhe nga Rudina Magjistari, e cila e shoqëroi postimin me komentin origjinal të një media-je spanjolle.
Përpara Xhemit, një tjetër moderatore e bukur e Top Channel u komentua nga mediat sportive ndërkombëtare. Një foto e Marina Vjollcës me simbolin e Kombëtares shqiptare në një fustan të kuq, bëri xhiron e internetit duke u shoqëruar nga komente të tipit: “Adnan Januzajt mund t’ja kthejë mendjen kjo foto”. Shumë gazeta supozuan fillimisht se moderatorja e “Proçesi Sportiv” ishte fizioterapistja e Kombëtares shqiptare dhe gati të gjitha mediat ia ngatërruan emrin me atë të së motrës së Marinës, Luana.
als_Latn als_Latn als_Latn als_Latn